‘Dendam Telah Tiba’ Dalam TV Spot Terbaru “The Batman”
TV Spot terbaru The Batman telah dilancarkan, mempamerkan huru-hara yang dicetuskan oleh The Riddler di Gotham City. Tidak banyak rakaman baru dipaparkan dalam TV Spot kali ini, tetapi ia menunjukkan betapa hebatnya The Riddler dan bagaimana dia akan menggunakan kebijakasaannya yang luar biasa untuk menjadi kehidupan Batman lebih sukar. Anda boleh tonton TV Spot terbaru The Batman dibawah: The Batman ditetapkan dalam dunianya sendiri dan tidak terikat dengan dunia DCEU. Filem ini memberi fokus pada tahun kedua Bruce Wayne sebagai Batman yang mana ia akan mengikuti beberapa siri pembunuhan yang membongkar sejarah rasuah di bandar Gotham dan bagaimana keluarga Bruce dikaitkan.  Filem terbaru Warner Bros. DC ini dibarisi pelakon seperti Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon dan Collin Farrell sebagai Oswald Cobblepot, aka The Penguin. Peter Sarsgaard dan Jayme Lawson turut membintangi filem ini, sebagai Gotham D.A. Gil Colson dan Bella Reál. Warner Bros. menetapkan tarikh tayangan The Batman pada 4 Mac 2022.